દાંતીવાડા કોલોનીમાં બી. એસ. એફ.ગેટથી ડીસા જતા મુખ્ય રસ્તા પર સર્વે નંબર 82માં વર્ષો પહેલા બાંધવામાં આવેલ શોપિંગોની દુકાનોનાં દબાણો દૂર કરવાની કાર્યવાહી રવિવારે તાલુકા પંચાયતના IAS TDO પ્રશાંત જીલોવાના માર્ગદર્શન હેઠળ હાથ ધરવામાં આવી હતી. દબાણ તોડવા અધિકારીઓ સાથે પોલીસ સ્ટાફ પણ જોડાયો હતો. જોકે, કોલોનીમાં આવેલ રોડ પર ગેરકાયદેસર બાંધવામાં આવેલ શોપિંગ સેન્ટરોના લીધે વારંવાર ટ્રાફિક સહિતની સમસ્યાઓ સર્જાતી તે દબાણો દૂર ન કરી માત્ર પાંચ જેટલા દબાણકર્તાઓના દબાણો દૂર કરાતા તેમજ કોલોનીથી ડીસાને જોડતા રોડ પર અન્ય દબાણો યથાવત રહેતા દબાણ દૂર કરનાર અધિકારીઓ સામે પણ તર્કવિતર્ક થઈ રહ્યા છે.દબાણો દૂર કરવામાં પણ અધિકારીઓએ વ્હાલા દવાલાની નીતિ અપનાવી હોય તેવાં આક્ષેપો ઉઠવા પામ્યા છે.